open-index/open-wikipedia-markdown huggingface dataset:
Matheus Rocha

**Matheus Rocha da Silva** (10 de junio de 1981), conocida profesal como Matheus Rocha, es un cantor-composor brasilera.
Acenaten

**Acenaten** (egiptian antica ꜣḫ-n-jtn, cual sinifia "efetosa per la Aten") ia es un faraon de Egipte antica ci rena sirca 1353-1336 o 1351-1334 aec, la renor 19 de la dinastia 18. Ante la anio 5 de sua rena, el ia en conoseda como Amenhotep 4 (jmn-ḥtp, "Amun es sasiada").

Acenaten es notada per abandona la relijio politeiste tradisional de Egipte, e per introdui atenisme, sentrida sur Aten. Aten ia es tipal representada par la sol, como la "Sol Invictus" de la romanes plu tarda. Egiptolojistes no pote es serta si atenisme ia es un monoteisme asoluta, o un monolatria, sincretisme, o henoteisme. Esta move de la cultur de la relijio tradisional no ia es vasta asetada. 

Pos sua mori, La monumentos creada par Acenaten ia es desconstruida e ascondeda, sua scultas ia es destruida, e sua nom escluida de la listas de renores compilada par faraones plu tarda. La relijio tradisional ia es restorada gradal su la gida de Tutancamun, la fio de Acenaten, ci ia cambia sua nom de Tutancaten temprana en sua rena.

Acenaten ia es cuasi perdeda de istoria asta la descovre de Amarna (o Acetaten) en la sentenio 19 tarda, la site capital cual el ia construi per la adora de Aten. Plu, en 1907, un momia ia es trovada en la Vale de Res cual ia es la padre de Tutancamun.

La descovre de  Acenaten e la escava temprana a Amarna ia crea un interesa popular en la faraon e sua rea Nefertiti. El ia es descriveda como "enigmosa", "misteriosa", "revoluinte", "la idealiste la plu grande", e "la individua prima en istoria", ma ance como "erese", "manica", "posible demente", etc. Multe de la interesa veni de sua lia a Tutancamun, la stilo e cualia alta de la artes cual el suporta, e un interesa continuante en la relijio cual el ia atenta fundi. La discutes de la influe posible de atenisme e la monoteisme de iudisme continua.

La imajes de Acenaten (vide la sculta a supra) mostra un fas longa e alga strana, cual ia causa multe sujestas de maladias e malformis jenetical. Serta, la abita de faraones per sposi sua frates o sores sujesta un causa jenetical posible. Ma studias jenetical no indica cualce problemes jenetical. Lo es probable ce sua imajes es un indica de un stilo de representa nova cual refleta la relijio nova.
Nicolai Lobatxevsci

**Nicolai Ivanovitcs Lobatxesci** (rusce: Никола́й Ива́нович Лобаче́вский; 1 desembre  1792 - 24 febrero 1856) ia es un matematiciste e jeometriste, conoseda xef per sua labora sur jeometria iperbolal. Willliam Kingdon Clifford ia nomi lobatxevsci "La Copernico de jeometria".

Nicolai ia nase en o prosima Nixni Novgorod e la Impero de Rusia. Sua jenitores ia es Ivan Macsimovitx Lobatcevsci e Prascovia Alexandrovna Lobatxebscaiad de origina rusce e polsce. El ia es un de tre enfantes. Cuando el ia ave sete anios, sua padre ia mori, e la familia ia move a Cazan.

Lobatxevsi ia reseta un diploma de mestre de fisica e matematica a la Universia Cazan en 1811. En 1841, el deveni un lesonor ala, e en 1816 el deveni un profesor plen, ensenia matematica, fisica, e astronomia. En 1832, el ia sposi Varvara Alexeievna Moiseieva. Los ia ave multe enfantes, ma sola 7 ia survive asta adultia.

La xef ateni par Lobatcevsci ia es la developa autonom de jeometria non-euclidal, cual es refereda en Rusia como jeometria lobatxevscal. Sua obra mestral ia es *Jeometria*, competeda en 1823, ma no publicida en 1909, pos sua mori. El ia es ance la autor de *Fundas de jeometria nova*, *Investigask jeometrial sur la teoria de paraleles*, e *Panjeometria*.

El ia es desempleada en 1846 per sua sania malinte, e el ia es cuasi sieca e no capas de pasea. El ia mori en povria en 1856, e ia es enterada en la Semetero Arscoe, Cazan. An tal el ia es cuasi iniorada en sua vive, el es aora selebrada en Rusia, spesial en Cazan.
Saladin

**Saladin** (An-Nasir Salah ad-Din Yusuf ibn Ayyub, arabi: صلاح الدين يوسف بن أيوب‎ / ALA-LC: Ṣalāḥ ad-Dīn Yūsuf ibn Ayyūb; Curdi: سەڵاحەدینی ئەییووبی‎ / ALA-LC: Selahedînê Eyûbî, 1137 - 1193) ia es la fundor de la dinastia Aiuban e la prima ci ia teni la titulo de la Gardor de la Du Mascitas Santa. Un muslim suni de etnico curdi, Saladin ia condui la campania militar contra la statos de la crusadores en la Levante. En sua rena, Saladin ia es descriveda como la Califa de Islam par fato, e a la culmina de sua potia, sua impero ia inclui Egipte, Suria, Mesopotamia alta, Hejaz, Iaman, Nubia, e partes de Africa norde.

Su la comanda de Saladin, la armada aiuban ia vinse la crusadores a la batalia de Hattin en 1187. Pos acel, e prende controla de Filastin, incluinte la site de Ieruxalim, de la crusadores, ci ia prende la area 88 anios plu temprana. An si la Rena Crusador de Ieruxalim ia continua esiste asta la sentenio 13 tarda, sua defeta a Hattin ia marca un momento desidente en sua desacorda con la potias muslim de la rejion.

Saladin ia mori en Dimashq en 1193, pos dona la parte la plu grande de sua ricias propre a sua popla. El es enterada en un mausoleo a lado de la Mascita Umaian en Dimashq. Saladin ia deveni un person multe importante en la cultures muslim, arabi, turces, e curdi, e ia es comun descriveda como la curdi la plu famosa en istoria.
Metta Sutta

La **Metta Sutta** (pali: मेत्ता, sanscrito: मैत्री *maitri sutra* - sutra de compatia), es un parla de Buda bon amada par multe budistes e non-budistes tra la mundo. Lo conteni multe de la lesones fundal de darma. Lo pote es trovada en la Suttanipata (1.8) e la Khuddakapatha (9) e loca la valuas de *metta* (tradisional traduida como "aminia", "compati amante", e "bonvole").

*Metta* es un de la cuatro "abitas divin" (*[[brahmavihara]]*) recomendada per cultiva armonia entre persones e per consentra en medita. Lo es ance un de la des "perfetas" (*[[parami]]*) cual aida la ateni de velia (*[[bodhi]]*).

Seguente tradision, la fondo de la nara es ce un grupo un monces ia teme la spiritos de la foresta a cual Buda ia envia los per medita. Cuando la monces ia xerca la aida de la Buda, el ia instrui los con la metta sutta como un modo de redui sua teme. La monces ia resita la sutra e senti plu bon. Su felisia alora cuieta la spiritos ance.

La metta sutta es comun resitada como parte de rituos relijial en la tradision teravada (budisme sude o vea), ma es ance popular en la tradision mahaiana (budisme norde o grande). Lo ia es reportada ce monces budiste ia resita la metta sutta como un parte de sua protestas en setembre e otobre 2007 contra la militares en Miama.

A su es un interprete par George Boeree:

:El ci vole sabe pas,
:e ci persegue sua bonstate,
:el debe es capas e justa,
:franca e jentil,
:umil e sin vania.
:El debe es sasiada
:en la vive simple,
:no cargada con cosas,
:mestre de sua sentis,
:saja e sin orgulo,
:e no aderente a familia.
:El debe no fa un ata la plu poca
:cual la sajas ta condena,
:e el espera ce
:tota viventes ta es felis,
:con joia e securia.
:El espera ce tota viventes,
:la debil e la forte
:la larga e la grande,
:la media, corta, e peti,
:la vidable e la nonvidable,
:la prosima e la distante,
:los ci ia nase e los ci va nase,
:ometente nun, ta es felis.
:El espera ce nun
:engana o depresa
:un otra, en cualce state,
:ce nun desira,
:con coler o malvole,
:ce un otra ta sufri.
:Un madre proteje sua enfante,
:sua sola enfante,
:con sua propre vive:
:en esta modo,
:con un cor grande,
:on debe valua tota viventes.
:Radia la ama tra tota tera,
:a supra a la sielo,
:e a su a la profonda,
:a distante infinita,
:sin odia o malvole.
:Stante o paseante,
:sedente o reposante,
:libre de nonvelia,
:el debe recorda esta.
:Esta es la condui suprema.
:Par no teni credes falsa,
:con cor pur e la intui clar,
:librida de tota aderes sentosa,
:el no va nase denova en esta mundo.
Karl Popper

**Karl Raimund Popper** (28 julio 1902 - 17 setembre 1994) ia es un filosofiste e comentor sosial brites, naseda en Osteraic. Un de la filosofistes de siensa la plu influente de la sentenio 20. Popper es conoseda per sua rejeta de indui clasica en la metodo siensal, e ia prefere falsi empirical. Seguente Popper, un teoria en la siensas empirical pote nunca es demostrada, ma lo pote es falsida, pe lo pote e debe es investigada con esperimentas desidente. Popper ia es oposada a la esplica clasica de justi, cual el ia repone con razonalisme critica.

En discutes political, el es conoseda per sua defendes enerjiosa de democratia libral e la prinsipes de critica sosial cual el ia crede permete la posible de un sosia abrida e florinte. Sua filosofia political ia inclui ideas de la ideolojias political major de democratia, incluinte sosialisme/democratia sosial, libertarianisme/libralisme clasica, e conservalisme, e ia atenta reconsilia los.

Un esemplo de esta atenta de reconsilia es un discute de tolera en *[[The Open Society and Its Enemies]]* ("la sosia abrida e sua enemis", 1945):

:Tolera sin limitas debe resulta en la desapare de tolera, Si nos estende tolera sin limitas an a los ci es nontolerante, si nos no es preparada per defende un sosia tolerante contra la atacas par la nontolerante, alora la tolerante va es destruida, e tolera con los.

Karl Popper ia nase en Wien en 1902 a jenitores de la clase media alta: Jenny Schiff e Simon Siegmund Carl Popper, un avocato e dotor de leges a la Universia de Wien. Tota de sua avis ia es iudi, ma los no ia es multe relijiosa, e como un parte de la prosede de asorbe cultural, la familia ia converti a luteranisme ante sua nase.

En 1928, Popper ia gania un diploma dotoral en psicolojia, su la supravide de Karl Bühler e Moritz Schlick. Sua tese ia es *Zur Methodenfrage der Denkpsychologie* ("sur demandas de metodo en la psicolojia de pensa"). El ia sposi sua asosior Josefine Ana Henninger (190-1985) en 1930. El ia es profesor a la Universia de Zeland Nova, e plu tarda, a la Universia de London.

Popper ia mori de complicas de canser, pneumonia, e fali de la renes con 92 anios a 17 setembre 1994.
Pali (lingua)

**Pali** (acc Magadhan) es un lingua literjial de indo-arian media, nativa a la sucontinente de India. Lo es studiada vasta car lo es la lingua de la Canon Pali o Tipitaka, e es la lingua santa de budisme teravada. La indica arcelojial la plu temprana de la esiste de pali canonal veni de la site-statos Pyu en la area de Miama moderna, en enscrives datida a la sentenio 5 media e sentenio 6 media ce.

## Fonolojia
### Vowels

Nota ce pali ave ance *ṃ* un "consonante sin vose", cual ata como un vocal. 

### Consonants

## Morfolojia

Pali es un lingua multe infletada, en cual cuasi tota parola conteni, estra la radis cual mostra un sinifia fundal, un o plu afisas (xef sufisas) cual altera la sinifia en alga modo. Nomes es infletada per seso, cuantia, e caso; Verbos es infletada per person, cuantia, tempo, e modo.

### Nomes

Nomes en pali ave tre sesos gramatical (mas, fema, neutra) e du cuantias (singular e plural). La nomes, a min de prinsipe, ave oto casos: nominativa (*paccatta*), vocativa, acusativa (*upayoga*), strumental (*karana*), dativa (*sampadana*), ablativa, jenitiva (*samin*), e locativa (*bhumma*); ma, en multe casos, du o plu de esta casos ave la mesma forma, spesial en la jenitiva e dativa.

Como un esemplo, asi es la sistem per nomes con talos cual fini en *-a* e *-ā*. Nomes de *-a* (mas e neutra, cual difere sola en la nominativa, vocativa, e acusativa, e nomes de *-ā* (fema). Pali ave ance sistemes simil per nomes de *-i* e *-u*, cual es mas o neutra.

### Verbos

Verbos ave sufisas per person (1, 2, e 3), cuantia (singular, plural), e tempo/modo. Per esemplo, con la parola per "coce" (*pac-*):
*infinitiva - *pacituṃ*
*Partisipio presente - *pacante/pacamana*
*Partisipio asoluta - *pacitvā*

La partisipio asoluta sinifia ce la aveni es pos un ata completada: pos coce, cuando on ave coce ja.

### Pronomes

En loca de pronomes personal per person tre, pali (como multe otra linguas) usa pronomes mostrante (acel, esta), relativa (cual, ci), e demanda (cual?, ci?). Los varia per singular/plural, mas/fema/neutra, e sete casos (escluinte la vocativa). La averbos pronomal (do, cuando, como, etc) varia en la mesma modo. Asi es alga esemplos, sola per la nominativa:
Universidade Federal de Goiás

**Universidade Federal de Goiás** (**UFG**) es la instituida de instrui alta la plu vea en Goiás, situada en Goiânia, Goiás, Brasil. Fundada en 1960.

## Vide ance
* Universidade Federal da Bahia
* Universidade Federal de Minas Gerais

## Lias esterna
* Universidade Federal de Goiás
Hadeica

La hadeica es un eon jeolojial de Tera ante la arceica. Lo ia comensa con la formi de Tera sirca 4.6 bilion anios ante aora, e ia fini sirca 4 bilion anios ante aora. "Hadeica" ia deriva de *[[Hades]]*la nom elinica per la dio de la enferno, e per la enferno mesma. Lo ia es intendeda como descrivente la ambiente "enfernin" sur Tera a la tempo. La planeta ia formi apena e ia es ancora multe calda, la resulta de sua acrete resente, la abunda de elementos radioativa, e la colides frecuente con otra corpos en la sistem de Sol.

En teoria, un parte de la planeta ia es disturbada seria par la colide con un de acel corpos cual ia crea Luna. A acel aveni, un atmosfera de roca vaporida ia es creada. An si la vapor ia condensa en sirca 2000 anios, la volatiles calda cual ia resta ia resulta en un atmosfera pesosa con CO2, con idrojen e vapor de acua. Mares de acua licuida ia pote esiste, an en un temperatur a la surfas de 230ºC car, con la presa de la atmosfera ia es plu ca 27 atmosferas (la resulta de la CO2), acua es ancora licuida.

Per detalias, vide la scala de edas jeolojial.
Arcaica

La **arcaica** es un de la cuatro eones jeolojial de la istoria de Tera, aveninte de 4,000 a 2,500 milion anios ante aora (aaa; 4 - 2.5 giga-anios). A la comensa de la eon, la atmosfera e surfas de la planeta ia es ancora multe calda, la resulta de la resta de la acrete de la hadeica, la desintegra de elementos radioativa, e la developa de la cor de metales. En la arcaica, la crosta de la planeta ia fri sufisinte per permete la forma de continentes e la comensa de vive. La nom de la eon es de la parola elinica Αρχή, cual sinifia "comensa, orijina".

La formi de la continentes es ancora un sujeto de debate. Un ipotese es ce la rocas aora en India, Australia ueste, e Africa sude ia formi un continente nomida *Ur* per sirca 3,100 milion aaa; un otra sujesta ce la rocas de Australia ueste e Africa sude ia formi un continente nomida *Vaalbara* tan temprana como 3,600 milion aaa. An si la continentes prima ia es formida alora, la roca de esta eon composa sola 7% de la cratones (partes de la crosta multe vea e stable), e ce sola 5 - 40% de la area de continentes oji ia es formida en la arcaica

On ave bon indicas ce vive ia apare prima a la fini de la hadeica o temprana en la arcaica. La sinias la plu temprana per vive es grafito biojenesal en rocas de Gronland, 3.7 bilion aaa. La fosiles la plu vea es composada de *[[stromatolito]]s*, cual es tapetos de microbios formida en acua basa par sianobateria. La plu vea de los ia es trovada en arenito de Australia ueste, 3.48 bilion aaa. Los ia deveni comun tra la arcaica. Sianobateria ia es partal influente en la crea de osijen libre en la atmosfera. En ajunta a bateria, otra formas de procariota, pd arceas, ia es ance identifiada. Ma no fosiles eucariota ia es trovada.

Per detalias, vide la scala de edas jeolojial.
Proterozoica

La **proterozoica** es un eon jeolojial cual estende de la apare de osijen en la atmosfera a cuasi a la comensa de viventes complicada (como trilobitos o corales). Lo es la eon la plu longa de la eones, estendente de 2,500 milion anios ante aora (aaa) a 541 milion aaa. Lo es divideda entre tre eras: la paleoproterozoica, la mesoproterozoica, e la neoproterozoica. La nom es un combina de parolas elinica: *protero* ("plu temprana") e *zoica* ("vivente").

La avenis bon identifiada de esta eon ia es la move a un atmosfera con osijen en la paleoproterozoica; glasias, cual ia produi la "bal de neva" de la periodo criojenica en la era neoproterozoica; e la periodo eudicarica (635 a 541 milion aaa) cual es marcada par la evolui de multe organismes multiselulal de corpos mol, e cual furni nos con la indicas prima e clar de fosiles de vive sur tera. Lo es segueda par la "esplode cambrian" de viventes.

On ave indicas clar ance de colides e faliones causada par la cratones de la eon arcaica forminte continentes proterozoica. En la proterozoica, on pote vide un supracontinente nomida Rodinia (sirca 1,000 a 750 milion aaa). Lo ia es composada de un serie de continentes juntada a un craton sentral cual va deveni la continente Laurentia, la cor de nosa America Norde.

Formida par la acrete de alga cratones, Gonduana ia es un continente cual esiste de la neoproterozoica asta la jurasica (sirca 180 milion aaa). Lo no es videda como un supracontinente car la teras de Baltica, Laurentia, e Sibir ia es separada de lo.

Sirca la comensa de cumula de osijen libre, viventes complicada de un selula, la eucariotas, e multiselulales ia developa. Esta pote es la resulta de la crese en nitratos osidida cual la eucariotes usa, en contrasta con la sianobaterias. Ance en la proterozoica, la relatas simbiosica prima entre mitocondrios (trovada en cuasi tota eucariotas) e cloroplastos (trovada sola en plantas e alga protistas) e sua ospitores ia evolui.

La fosiles la plu temprana cual ave cualias tipal de fungos dati a la proterozoica, sirca 2,400 milion aaa. Ma nota ce la flori de eucariotas no sinifia ce la sianobateria ia sesa sua esiste; stromatolitos ia ateni sua abunda e diversia la plu grande en la proterozoica, culminante sirca 1,200 milion aaa.

Vide la scala de edas jeolojial per plu.
Cambrian

La periodo cambrian es a periodo jeolojial prima de la era paleozoica. Lo ia dura 55.6 milion anios de la fini de la periodo presedente (la ediacaran), 541 milion anios ante aora (aaa) a la comensa de la periodo seguente (la ordovician) 485.4 milion aaa.

La cambrian ia marca un cambia profonda en vive sur tera. Ante la cambrian, la majoria de organismes vivente ia es xef peti, uniselulal, e simple. Los ia deveni plu comun en la miliones anios ante la cambrian, ma lo no es asta la cambrian ce organismes mineralida - pd, fasil fosilida - ia deveni plu comun. La diversi rapida de viventes en la cambrian, conoseda como la esplode cambrian, ia produi la representas prima de tota filos de animales moderna. En esta periodo, metazoa (pd animales) ia evolui de un sola asendente comun: protistas colonial con flajelos, simil a la *[[coanoflajelatos]]* moderna.

An si viventes diversa ia flori en la mares, on pensa ce la tera ia es nuda en compara, con no cosa plu complicada ca un crosta de tera microbial e alga moluscos cual ia emerji per come la pel de microbios. La plu de la continentes ia es probable seca e rocosa de un manca de plantas. Mares basa ia ladi la marjines de la continentes creada en la rompe de la supracontinente Pannotia. La mares ia es relativa calda, e jela ia es asente de la polos per la parte major de la periodo.

Reconstruis sujesta ce un supracontinente global, Pannotia, ia es en la media de rompe temprana en la periodo, con Laurentia (America Norde), Baltica, e Sibir separada de la continente xef de Gonduana e forminte masas isolada de tera. La plu parte de tera continental ia es grupida en la emisfera sude, ma ia es vagante a la norde. Move grande jirante rapida de Gonduana pare aveni en la cambrian temprana.

Con la manca de jela maral - la glasias grande de la "bal de neva" periodo ia fonde ja - la nivel de mares ia es alta, cual ia resulta en areas grande de la continentes deveni inondada en mares basa e calda, ideal per viventes de mar. La niveles de mares ia flutua alga, cual sujesta ce on ia ave "edas de jela", asosiada con pulsas de estende e contrae de la glasia de la polo sude.

An si on ave un varia de plantas macroscopial de mar, fosiles de plantas teran (embriofitos) no es trovada de la cambrian. Ma peles de microbios ia es bon developada en la plaias e planos mareal sirca 500 milion aaa, e microbios ia formi ecosistemes, comparable con la crosta de desertos oji e contribuinte a la formi de solo.

Per plu, vide la scala de edas jeolojial

## Gallery


Elrathia kingii growth series.jpg|Trilobitos ia es multe comun en la cambrian
Anomalocaris BW.jpg|*[[Anomalocaro]]s* ia es un predor maral temprana, entre la artropodos de la periodo
Pikaia BW.jpg|*[[Picaia]]* ia es un cordato temprana de la cambrian media
Opabinia BW2.jpg|*[[Opabinia]]* ia es un vivente con un strutur strana, probable relatada a artropodos
Hallucigenia reconstructions.jpg|*[[Hallucigenia]]* ia es un asendente temprana, e ia es posible un asendente temprana de *[[onicofora]]* ("vermes veludin")
20200329 Cambroraster falcatus.png|*[[Cambroraster]] falcatus* ia es un artropodo grande per la eda
Silurian

La **silurian** es un periodo jeolojial cual estende 24.6 milion anios de la fini de la periodo ordovician, a 443.8 milion aaa, a la comensa de la periodo devonian, 419.2 milion aaa. Lo ia comensa pos un serie de avenis major de estingui ordovician-silurian, cuando sirca 60% de jeneras maral ia es estinguida.

Un aveni sinifiante de evolui en la silurian ia es la diversi de pexes con mandibulas e pexes ososa. Vivente multiselulal ia comensa apare sur tera en la forma de plantas vascular simil a briofitos cual crese longo lagos, rietas, e costas. Artropodos ia trova tera ance en la silurian, ma no ia diversi multe asta la devonian.

La supracontinente Gonduana ia covre la ecuator e la plu parte de la emisfera sude, e un mar grande Pantalasa ia covre la plu parte de la dui norde de la globo. La niveles alta de mares en la silurian, e la tera relativa plana (con poca cadenas de montes sinifiante) ia resulta en un cuantia de cadenas de isolas, e donce un diversia rica de ambientes.

La silurian ia ave temperatures calda e relativa stable, contrastante con la glasis estrema de la ordovician, e la caldia estrema de la devonian cual segue. En esta periodo, Tera ia entra un fase longa e calda de inverneria, suportada par niveles alta de CO2, e mares basa e calda ia covre la plu parte de la rejiones ecuatoral.

La silurian ia es la periodo prima con megafosiles de viventes teran, en la forma de forestas miniatur de mos longo lagos e rietas. Ma animales teran no ia ave un rol major asta los diversi en la devonian. La animales prima cual ia es tota ajustada a situas teran ia apare en la silurian media, incluinte la milipede pneumodesmo.

La fosiles prima de plantas vascular, pd plantas teran cual porta acua e nuri, ia apare en la dui du de la silurian. La esemplos la plu temprana de estas es la cooksonia. La plu parte de la depone cual conteni cooksonia es marin, e la abitadas prefereda ia es longo lagos e rietas. Baraguanatias es cuasi tan vea, datida a 420 milion aaa, e ave troncetas raminte e folias agin de 10 a 20 cm.

La pex ososa prima - la ]]osteicte]]s - ia apare, representada par la acantodianes covreda con scamas ososa. Pexes ia ateni sinifiante diversia e ia developa mandibulas movable, developada de la suportas de la du o tre arcos fronte de brancias. Un colie diversa de euripteridos (scorpiones de mar) - algas multe metres de longia - ia preda en la mares basa de America Norde. Sucasangues ia apare ance esta la silurian. Braciopodos, briozones, moluscos, hederloides, tentaculitoides, crinoides, e trilobites ia es abundante e diversa.

Per plu informa, vide la scala de edas jeolojial.

## Galeria


Cooksonia.png|*Cooksonia*, la planta vascular la plu temprana, de la silurian media
Pneumodesmus newmani - MUSE.JPG|*Pneumodesmus newmani* es un spesie de milipede, la miriapodo prima, e la animal cual abita prima la tera
Eurypterus Paleoart.jpg|Un euripterido comun de la silurian alta
Guiyu BW.jpg|*Guiyu oneiros*, la pex ososa la plu temprana, vivente en la silurian tarda, 419 milion anios aaa
Pademelon

**Pademelones** es marsupiales australian de la jenera *Thylogale*. Los es membros peti de la familia *Macropodidae*. Sua nom comun es derivada de la parola badimiliyan, de la lingua dharuk, un lingua de la australianes orijinal de Porto Jackson, en la rejion de Sydney. Pademelones es comun trovada en forestas.

Pademelones, ualabis, e cangarus es multe simil en sua strutur fisical, e la tre nome refere a tre grupos de grandias diferente. En ajunta a sua petia, pademelones pote es distinguida de ualabis par sua codas plu corta, plu spesa, e poca capeles. Como ualabis, los move par brinca.

La pademelones con colos roja pote es trovada en la rejiones costal de Queensland e New South Wales, e en Gine Nova sude-sentral. En alga areas, sua estende ia es reduida sever.

La pademelones con adomenes roja, acc la pademelon tasmanian, es abundante en Tasmania, ma ia es trovada en la pasada tra la partes sude-este de Australia estra Tasmania.

La pademelones sombre abita Gine Nova e sua isolas prosima. Lo ia es nomida la ualabi de Isolas Aru, e ante esta, lo ia es nomida la *philander* ("flirtor"), cual es la nom arcivida en la libro *Travels* ("viajas") par Cornelis de Bruijn, publicida en 1711. La nom latina de esta spesies es nomida per De Bruijn.

La abita natural de la pademelon es bosces de arboretas densa o subosces de forestas densa. Los ance crea tuneles tra erbas longa e arboretas en areas pantanosa.

La carne e pelo mol de pademelones ia es valuada e ia es comeda par colonistes e australianes orijinal per sentenios. Sua cuantia ia es ance reduida par la introdui de predores nonativa, como gatos e canes savaje e volpes roja. La "esplode" de la cuantia de coneos ia causa problemes ance, car coneos come la mesma pasto como pademelones. Plu, la vacui de areas per construi casas ia forsa la ualabis e cangarus - cual es plu grande - a areas en cual la pademelones ia flori per milenios.

Pademelones tasmanian ia es importante per la dieta de la tigre tasmanian (*Thylacinus cynocephalus*), e la pademelones es ancora comeda par cuoles, diablos tasmanian, e agilas. An con esta predores, multe pademelones flori en Tasmania e sua isolas prosima, e cada anio, multe es matada per restrinje sua cuantia.
Ualabi

Un **ualabi** es un *Macropodidae* (macropodo) de un grandia peti o media, nativa a Australia e Gine Nova, con cuantias introduida a Zeland Nova e Britan e otra paises. Lo es en a mesma familia como cangarus, ma cangarus es categorida como la cuatro spesies la plu grande de la familia. La nom ualabi es derivada de la lingua dharug *walabi* o *waliba*

Ualabis fasa alga menasas. Los ia es xasada per sua carne e pelo per milenios. Predores inclui dingos (can australian), canes domada e savaje, gatos savaje, e volpes roja. An tal ualabis pote defende se con colpas de pedes e mordes, umanas es ance un menasa. Multe ualabis ia es vitimes de colides con autos, car los come frecuente prosima a ruas e areas urban.

## Jeneros

**Macropus*, 9 spesies, incluinte la ualabi con colo roja;
**Wallabia*, un spesie, la ualabi de pantanes;
**Petrogale*, 17 spesies, nomida la ualabis de rocas, per sua abitada;
**Lagostrophus*, 4 spesies, nomida la ualabis leprin, per sua moves simil a los de lepres;
**Onchogalea*, 3 spesies, nomida la ualabis con codos spinosa;
**Dorcopsis*, 4 spesies, nomida ualabis de forestas;
**Dorcopsulus*, 2 spesies, ance nomida ualabis de forestas;
**Thyloigale*, 7 spesies, nomida pademelones, comun videda como un otra jenera;
**Setonix*, un spesie, nomida cuocas.

La jenero *Macropus* inclui la ualabis cual sembla plu la cangarus, an si plu peti. Ma un spesies, la ualabi nanin (*Macropus dorcopsulus*) es nativa a Gine Nova e es la plu peti de tota ualabis. Lo es sirca 46 cm de nas a fini de codo, e pesa sirca 1.6 kg.
Liscor

La familia *Petauridae*, conoseda comun como **liscores**, es un grupo de marsupiales arboral ci pote lisca con membranas entre sua gamas fronte e dorsal. La *Petrauridae* ave ses spesies: la liscor zucarosa, liscor scuralin, liscor mogano, liscor norde, liscor con adomen jala, e la liscor Biak. Los es nativa a Australia o Gine Nova.

Un otra familia, la *Acrobatidae* es ance conoseda como liscores. Lo ave du spesies: la liscor pigmeo (o liscor con coda plumin), e la oposum con coda plumin. La liscor pigmeo es nativa a Australia, e la oposum a Gine Nova.

Liscores es tipal noturna e peti (a veses sirca 400 mm, incluinte sua coda) e ave plias de pel laxe entre sua polso e talo, nomida un patajio. Los usa la patajios per lisca de un arbor a un otra par salta e estende sua membros. Los pote lisca per plu ca 140 metres. Estra la plias de pel, liscores ave oios grande e fasante a ante, fases corta (ma puntida), e codas longa e plata cual los pote usa como timones en lisca.

Tota liscores es omnivores, e come sava de arbores, goma, netar, polen, insetos, mana (de la arbor eucalipto), e mielada. La plu de liscores pare solitar, ma la liscor con adomen jala e la liscor zucarosa abita en grupos.

Liscores Biak e zucarosa es relativa comun, ma la plu de otra spesies es rara. La liscores mogano es la spesie la plu menasada en Australia, la resulta de vacui de sua abitada per cultiverias grande. La liscores scuralin es ance menasada.
Patajio

La **patajio** es un strutur membranosa cual aida un animal en vola o lisca. Lo es trovada en animales esistente e estinguida, incluinte ciroteros, avias, alga dinosauros, mamales, lezardos, e ranas liscante.

En ciroteros, la pel cual formi la surfas de la alas es un estende de la pel de la adomen cual estende a la culmina de cada dito, uninte la gama anterior con la corpo. La patagio de ciroteros ave cuatro partes distinguida:
*Propatajio: la patajio estende de la colo a la dito prima.
*Datilopatajio: la parte entre la ditos.
*Plagiopatajio: la parte entre la dito final e la gamas posterior.
*Uropatajio: la parte posterior de la ala entre la du gamas posterior,

En la pterosauros, la patajio ia es composada de la membrana cual formi la surfas de la ala, suportada xef entre la corpo e la dito cuatro longida. Lo ave tre partes distinguida:
*Propatajio: la membrana anterior, estendente de la spala a la polso, con un oso unica per suporta lo - la oso pteroide.
*Braciopatajio: la surfas xef, estendente de la dito cuatro a la gamas posterior.
*Uropatajio: la membrana posterior, estendente entre la du gamas posterior.

La dinosauros Yi e Ambopteryx ia ave patajios simil a los de ciroteros en la gamas anterior. Patajios ia es trovada en la dinosauro *Psittacosaurus*, cual estende de la talo a la funda de la coda. Alga spesies de *Dromaeosauridae* ave ance un patajio.

scurales liscante, liscores australian, colugos, anomalures, e otra mamales ave ance patajios estendente entre sua gamas, e posese ance la propatajio e uropatajio. An si la gama anterior no es tan spesialida como en volantes vera, la membrana es ancora un organo complicada, composada de grupos de musculos e fibres variosa. Alga spesies ave osos cual suporta la membrana, a la codo o la polso (en scurales liscante).

En spesies como alga lezardo e ranas liscante, la patajio es un estende de la pel cual funsiona como un paracade plata cual catura la aira per permete lisca.

En alga spesies de papilios, la patajio es un de un duple de organos peti sensante situada a la funda de la alas anterior.

En avias, la propatajio es un plia elastica de pel estendente de la spala a la junta carpal, cual composa la borda inisial de la ala interna.
Uombata

**Uomatas** es marsupiales cuatropede musculosa nativa a Australia. Los ave gamas corta, es sirca un metre longa con codas peti, e pesa entre 20 e 35 kg. La pelo de uombatas pote varia de un color arenin a brun, o de gris a negra. Uombatas es tolerante e pote ajusta fasil a cambias de abitada, e los es trovada en areas montanial e forestida en Australia sude e este, incluinte Tasmania. On ave tre spesies esistente, tota en la familia *Vombatidae*:
*Uombata comun (*Vombatus ursinus*)
*Uombata norde con nas capelosa (*Lasiorhinus krefftii*)
*Uombata sude con nas capelosa (*Lasiorhinus latifrons*)

Uombatas escava sistemes de tuneles estendeda con sua dentes simil a los de rodentes, e sua garas potiosa. Un adata par uombatas es sua pox a retro; la vantaje de esta es ce, cuando escava, la uombata no colie solo supra sua enfantes en la pox. 

Uombatas prefere ativia a note o duilus, ma pote vade a estra per nuri se en dias min calda o nubosa. Los no es comun videda, ma resta multe indicas de sua pasa, vadente su o tra sercas e lasa sua feces cubo. Uombatas ia ordina esta feces per marca sua teritorio e per atrae sposes. On suposa ce la forma cubo permete pila los, e fa ce los no rola a via, cual dona un vantaje biolojial.

Uombatas es erbivores. Sua dietas es composada per la plu parte de gramas, erbas, siperos, cortex, e radises. Sua dentes siselinte sembla los de rodentes, adatada per rode tra plantas dur.

Uombatas fema pare un enfante solitar pos un periodo de jesta de sirca 20 a 30 dias. Tota spesies ave poxes bon developada, cual la enfantes parti pos sirca 6 a 7 menses. Uombatas es desteti pos 15 menses, e es matur sesal a 18 menses.

Uombatas vive tipal a 15 anios en sua abitada natural, ma pote vive plu ca 20 o an 30 anios nonlibre. La uombata nonlibre la plu vea ia ateni 34 anios.

Dingos (canes australian) e diablos tasmanian predi sur uombatas. Predores estinguida ia inclui posible la tigre tasmanian e la leon marsupial. La defende xef de uombatas es sua pel dur de sua anterior, con la plu de lo composada de cartilaje. Esta, con sua manca de un coda sinifiante, causa ce cualce predor cual segue un uombata en sua tunel deveni probable multe frustrada. Cuando atacada, uombatas tufa en un tunel prosima e usa sua posterior per bloco sua atacor. Un uombata pote permete ce la atacor forsa sua testa supra sua dorso e usa sua gamas potiosa per crase la cranio de la predor contra la teto de la tunel, o forsa lo a via con colpas de du gamas, como un asino.
Tigre tasmanian

La **tigre tasmanian** (*Thylacinus cynocephalus*), aora estinguida, es un la la marsupiales carnivor la plu grande, evoluinte sirca 4 milion anios ante aora. La vivente final ia es caturada en 1933 en Tasmania. Lo es orijinal nativa a Tasmania, Australia, e Gine Nova.

La tigre tasmanian ia es relativa timida e noturna, con la apare jeneral de un can grande o de grandia media, estra sua coda rijida e pox adominal simil a los de un cangaru, e la bandas oscur cual ia radia de a alta de sua dorso, simil a los de un tigre. Lo ia es un predor forte. Como un resulta de evolui converjente, lo ia ave un forma e adatas simil a la tigre e la lupo de la emisfera norde, an si los no ia es relatada. Sua relativa la plu prosima es o la diablo tasmanian o la numbata (un marsupial simil ma plu peti). La tigre tasmanian es un de sola du marsupiales cual ave un pox en ambos sesos (la otra es la oposum acual). La pox de la mas ia servi como un gaina protejente covrente la organos esterna de reprodui de la mas.

La tigre tasmanian ia es un xasor cual prefere la note o la duilus, e spende la lus de dia en cavas peti o troncos cavetin de arbores, en un nido de rametas, cortex, o filises. Lo ia tende retira a la colinas e forestas per refuja en la dia e ia xasa en la stepe abrida a la note. On suposa ce sua preda ia inclui cangarus, ualabis, e uombatas, avias e animales peti como potorus e oposumes. Un otra preda ia es posible la emu tasmanian, cual ia es comun en la pasada.

La tigre tasmanian ia deveni estinguidas en Australia estra Tasmania ante la coloni de la continente par la brites, ma lo ia survive sur la isola de Tasmania con alga otra spesies nativa, incluinte la diablo tasmanian. Xasa intensa, corajida par recompensa, ia redui e ultima estingui la tigre, ma otra fatores pote es maladias, la introdui de canes, e la entra a sua abitada par umanas
Potoru

La **potoru** es un nom comun per la spesies de *Potorous*, un jenera de marsupiales peti. Los es aliada con la macropodos, la suordina de cangarus, ualabis, e cangarus ratin. Tota tre spesies esistente de la potorus es mensada par la cambias ecolojial de la coloni de Australia par la brites. La menasas xef es preda par spesies introduida, como la volpes, e la perde de abitada. Los ia es multe comun en Australia pasada, e colonistes temprana ia reporta ce los ia es pestas sinifiante a sua recolies.
Sexelua

**Sexelua**, o la creol sexeles, es un lingua creol fundida sur franses usada en la isolas de la Sexeles. Lo comparti la rol de lingua ofisial con engles e franses (contrastante con la creoles de la Mauris e de Reunion, cual no es ofisial). De sua autonomia en 1976, la governa de la Sexeles ia labora per developa la lingua, con sua propre spele e gramatica, e crea la *Lenstiti Kreol* (institui creol) per esta intende. An tal la leges sexeles ia es scriveda en engles, la lingua dial de la Asembla Nasional es sexelua.

En multe parolas sexelua cual es derivada de franses, la article definitiva (le, la, e les) ia deveni un parte de la parola. Per esemplo, "futur" es *lavenir* (de franses *l'avenir*). La determinante de posese es la mesma como la pronom, afin "nosa futur" es *nou lavenir*. Simil, en la plural, *les Îles Éloignées Seychelles* ia deveni *Zil Elwanyen Sesel* en creol. Nota ce la *z* en *Zil*, cual deriva de la franses *les Îles*, pronunsiada /le.z‿il/.

Esemplo: La prea de nosa Senior

:Ou, nou papa ki dan lesyel,
:Fer ou ganny rekonnet konman Bondye.
:Ki ou renny i arive.
:Ki ou lavolonte i ganny realize
:Lo later parey i ete dan lesyel
:Donn nou sak zour nou dipen ki nou bezwen.
:Pardonn nou pour bann lofans
:Ki noun fer anver ou,
:Parey nou pardonn sa ki n ofans nou.
:Pa les tantasyon domin nou,
:Me tir nou dan lemal.

Un otra esemplo es La Imno Nnasional, cual ia es adotada a la Dia Nasional, 18 junio 1996:

## Referes

* D'Offay, Danielle & Lionnet, Guy, *Diksyonner Kreol - Franse / Dictionnaire Créole Seychellois - Français*. Helmut Buske Verlag, Hamburg. 1982.
* Rodolphine Young (1860-1932), *Fables de La Fontaine traduites en créole seychellois*, Hamburg, 1983 (scriveda sirca 1900)

## Lias esterna

*http://wold.clld.org/vocabulary/7 Lista de vocabula sexelua
*http://www.potomitan.info/atelier/contes Potomitan.info Un colie de fables par La Fontaine (en seselua)
*https://www.ohchr.org/EN/UDHR/Pages/Language.aspx?LangID=crs Declara Universal de Diretos Umana (en sexelua)
Elfo de natal

Los ia es prima introduida en leteratur par Louisa May Alcott en 1856. La carater de Santa Claus es multe plu vea, comensante en folclor de SUA en la sentenio 17 temprana de la istorial San Nicolas de Mira, con atribuis de la tradisiones european per natal, spesial de *[[Father Christmas]]* ("padre natal") de England, e de *Sinterklass* ("santa claus"). La asosia de donadas con elfos ave presedentes en la dui prima de la sentenio 19 con la *tomte* en Sveria e *nisse* en Danmarc.

La imaje de la elfos en la laboreria ia es popularida par *Godey's Lady's Book* (libro per femes par Godey), con un desinia per la covre de sua puplici per natal en 1873. La imaje mosta Santa ensircada par juetas e elfos. En esta periodo, Godey's ia es multe influente per la nase de tradisiones per natal. Lo ia ance demostra la imaje prima de un arbor moderna de natal a la covre de sua publici de 1850. Plu reconose ia es donada en la obra par Austin Thompson de 1876: "La casa de Santa Claus, un presente de un fable per scolas de soldi".

Otra tradisiones ave otra aidores per Santa, dependente de la pais. En Nederland e Beljia, San Nicolas es acompaniada par *[[Zwarte Piet]]* ("petro negra"). Esta tradision es controversial per la usa de "blackface", per dise, macia negra sur la fas, cual es videda par multe como un insulta per persones negra par remente edas de sclavia. En Island, la aidores es la Xicos de Iul (natal), ci distribui donadas e trucos. En Deutxland, la aidor es nomida Knecht Ruprecht, un servante vea. En Luxemburg, la aidores es conoseda como Hoesecker. En paises scandinavian, los es *nisser*, no elfos (an si los es multe simil). La nisser porta sola roja.



File:Elf ornament.jpg|Un orna con elfo
File:Jingle All The Way.jpg|Un xica vetida como un elfo per aida Santa Claus a Disneyland
File:Nisse1.jpg|Un nisse de Danmarc
File:Two Zwarte Piet.jpg|Petro negra de Nederland
Congro

**Congros** es agilas marin de la jenero *Conger*, cual es en la familia *Congridae* composada de plu ca 180 spesies en 32 jeneros. Congros inclui alga de la tipos la plu grande de angilas. La congro european pote es tan grande como un metre o plu de longia. Congros grande es oservada par tufores en la dia en partes de la Mar Mediteraneo, e congros european e european es a veses caturada part pexores longo la costas de Europa e America Norde.

Congros es predores e pote ataca umanas. Sua curso de vive no es bon conoseda. Fundida sur colies de la larvas peti de agilas(*[[leptosefalos]]*), la congro american ia es trovada oviparinte en la Mar Sargaso sude-uesre, prosima a la areas de ovipare de la angilas atlantica de acua dulse.
Pex lorin

**Pexes lorin** es un grupo de sirca 95 spesies de pexes de la familia *Scaridae*, e es la ricia la plu grande de spesies en la Indo-Pasifica. Los es trovada en resifes coral, costas rocosa, e letos de erba marin, e pote ave un rol sinfiante en bioerode.

Pexes lorin es nomida per sua dentes, cual es diferente de otra pexes. Sua multe dentes ia es ordinada en un mosaica streta plenida a la surfas esterna de sua mandibulas, forminte un beco simil a la loris e papagaios con cual los pote raspa alges de coral e rocas.

Alga spesies de pexes lorin secrete un cocon mucosa, spesial a note. Ante adormi, alga spesies produi muco de sua bocas, cual forminte un cocon protejente cual envelopa la pex, oscur sua odor de predores posible.

La plu de pexes lorin es erbivores, comente xef la alges. Un varia de otra organismes peti es a veses comeda, incluinte nonvertebratos, bateria, e detrito. Alga spesies grande come sola coral vivente.

La developa de pexes lorin es complicada e acompaniada par un serie de cambias en seso e color. La plu de spesies es androjine, comensante como femas (conoseda como la fase prima) e alora cambia a mases (la fase final). En la plu de spesies la fase prima es brun, gris, o roja sombre, cuando la fase final es un verde o blu vivin, con manxas jala, orania, o ros briliante. Jovenes ave plu comun colores diferente de adultes. En alga spesies tropical, jovenes pote cambia sua colores tempora per imita otra spesies.
Feton

**Fetones** es un familia - *Phaethontidae* - de avias de mar alta tropical. Los es la sola representores de la ordina *Phaethontiformes*. Per multe anios, los ia es videda como parte de la *Pelecaniformes*, ma jenetica ia indica ce los es relatada plu prosima a la *Eurypygiformes*. On ave tre spesies en un jenero, Phaethon. La nomes siensal es derivada de elinica *phaeton* ("sol"). Los ave tipal plumas blanca con plumas de coda longa e gamas e pedes peti e debil.

Fetones es sirca 76 a 102 cm de longia, e 94 a 112 cm de estende de la alas. La tre spesies ave combinas diferente de marcas negra sur la fas, dorso, e alas. Sua becos es grande, potiosa, e alga descurvida. Sua testas e grande e sua colos es corta e densa. Sua pedes ave tota cuatro ditos liada par un rede. La gamas es locada a pos de sua corpos, cual resulta en los no ave la capasia de pasea. Los pote move sur tera sola par puxa se a ante con sua pedes. Fetones catura sua preda par flota en aira e alora tufa, tipal sola tra la strato surfas de la acua. Los come xef pexes, spesial pex volante, e a veses calamares.

Fetones es xef solitar o en duples a via de la colonias reproduinte. Ala, los partisipa en mostras corteal. Per alga minutos, grupos de 2 a 20 avias vole simultan e repetente sirca lunlotra en sirculos grande vertical, en cuando brandi sua bandas codal de un lado a un otra. La clama de la feton es tipal un sibila forte, perforante, xiliante, o un crepita. Estas es comun presentada en un serie rapida cuando los es en la vola mostrante a la colonia. Si un fema gusta la mostra, el va copula con la mas en la loca futur de sua nido. A veses, disputas aveni entre mases atentante proteje sua sposas e nidos.

Fetones nidi jeneral en cavetas o fesures a la sola nuda. La fema produi un ovo blanca con puntos brun, e incuba lo per 40 a 46 dias. La incuba es fada plu comun par la fema, en cuando la mas trae comedas per la fema. La enfante emerji con peluxeta gris. Lo va resta solitar en la nido en cuando ambos jenitores xerca per comedas, e los va nuri la enfante du veses cada tre dias asta la enfante pote vole, sirca 12 A 13 semanas pos emerji. La jovenes no es capas de vola a prima; los va flota sura la mar per alga dias per perde alga pesa ante vole.
Bradipo

**Bradipos** es un grupo de mamales cual abita la arbores, composante la suordina *Folivora*. Notada per la lentia de sua moves, los vive la plu de sua vives pendente inversada en la arbores de la forestas pluvosa tropical de America Sude e America sentral. Los es vide como la plu relatada a formicores, e con lunlotra los composa la ordina *Pilosa*.

On ave ses spesies esistente en du jeneros: *Bradypus* (bradipos con tre ditos) e *Choloepus* (bradipos con du ditos). An tal esta nomes tradisional, tota bradipos ave tre ditos a cada gama posterior, ma la *Choloepus* ave du ditos a sua gamas anterior. La du grupos es de familias diferente e relatada sola distante, e es suposada como evolui sua morfolojia par evolui paralel de asendentes teran.

En ajunta a la spesies esistente, multe spesies de bradipos cual abita la solo pote es tan grande como elefantes como la bradipo teran (*Megatherium*), abitante America Norde e Sude en la epoca plestosene. Ma los deveni estinguida en la aveni de estingui de la cuatronaria. La estingui corelata con a ariva de umanas, ma cambia de clima pote es ance un contribui. La membros de la bradipos de la Caribe ia vive orijinal en la Antiles Grande, e inclui forma teran e arboran cual ia deveni estinguida pos umanas ia coloni la arcipelago en la olosene media, sirca 6000 anios ante aora.

Bradipos ave un metaboli multe basa e move multe lente. Esta suporta sua dieta de folias, cual furni min enerjia, e resulta en la evita de deteta par la falcones e gatos cual xasa par vide. Bradipos es cuasi sin defendes sur la tera, ma es capas de nada. La pelo pelosa ave capeles ranurida cual es ospitor a la alge verde simbiosica, cual camofla la animal en la arbores e furni lo nurintes. La alge ance nuri papilios de bradipos, alga spesies de cual esiste sola sur bradipos.



Choloepus hoffmanni (Puerto Viejo, CR) crop.jpg|Bradipo de du ditos
MC Drei-Finger-Faultier.jpg|Bradipo de tre ditos, comente folios
Two-toed sloth Costa Rica - cropped.jpg|Bradipo de Costa Rica
SlothDWA.jpg|Bradipo en un zo en Texas
Perezoso La Mochila.jpg|Un bradipo nanin
Alfabeta adlam

La **alfabeta adlam** ia es un sistem de scrive usada per scrive Fulani (lingua). La nom es un acronim derivada de la cuatro leteras prima de la alfabeta - A D L M - *Alkule Dandayɗe Leñol Mulugol* ("la alfabeta cual proteje la popla de desapare").

En cuando los ia es adolesentes en la desenio 1980 tarda, la frates Ibrahima e Abdoulaye Barry ia inventa un alfabeta per transcrive la lingua fulani. Pos alga anios de developa, lo ia comensa es vasta adotada entre la comunias fulani, e es aora enseniada no sola rejional en Gine, Nijeria, e Liberia, ma an tan distante como Europa e la SUA.

Per un introdui a la alfabeta, vade a Omniglot https://www.omniglot.com/writing/adlam.htm.

La alfabeta adlam ia es ajuntada a la Model de Unicode en junio 2016 con la relasa de edita 9.0. Vide asi: Michael (28 October 2014). "N4628R: Revised proposal for encoding the Adlam script in the SMP of the UCS"